《悔少作》
元代·方回

崛强轮囷谓绝奇，刮摩剔抉更多疑。
彭门峻步勤除道，栗里高风晚得师。
乃后容赊十年死，定应全废一生诗。
根柯直待如铜石，始是参天溜雨时。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。